Både politiet, Vejdirektoratet og Nordjyllands Beredskab opfordrer borgere til at være ekstra forsigtig i morgentrafikken. Det skriver blandt andre TV 2. Selvom snestormen har lagt sig, så er der fortsat meget glat på vejene i Nordjylland, og flere steder er der tale om sort is. Fra morgenstunden er der også sket færdselsuheld. På E45 fra Randers mod Hobro mellem rastepladserne Glenshøj Ø og Handest er der på Vejdirektoratets trafikkort registreret et uheld, som forventes at være afsluttet klokken 7. Længere nordpå ved Støvring på E45 i sydgående retning er der også sendt politi og redningsmandskab afsted. Her forventes det at være afsluttet klokken 7.20. Vejret er også iskoldt fra morgenstunden:

Opsummering:
Når man her til morgen bevæger sig ud i trafikken, skal man være ekstra forsigtig – der er sort is på vejene rundt omkring.